Αθήνα, 21 Δεκεμβρίου 2017

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΤΗΝ ΠΛΗΡΩΣΗ ΜΙΑΣ (1) ΘΕΣΗΣ ΘΕΜΑΤΙΚΟΥ ΣΥΝΤΟΝΙΣΤΗΣ ΣΥΝΤΟΝΙΣΤΙΚΟΥ ΚΕΝΤΡΟΥ ΤΗΣ ΔΡΑΣΗΣ, ΜΕ ΤΙΤΛΟ :**

**«Στοχευμένες Δράσεις για την Αύξηση της Προστασίας των Εθνικά Χαρακτηρισμένων Ευρωπαϊκών Υποδομών Ζωτικής Σημασίας»**

Το ΚΕ.ΜΕ.Α., στο πλαίσιο υλοποίησης της Δράσης με τίτλο «Στοχευμένες Δράσεις για την Αύξηση της Προστασίας των Εθνικά Χαρακτηρισμένων Ευρωπαϊκών Υποδομών Ζωτικής Σημασίας» και λαμβάνοντας υπόψη α) με την υπ΄ αριθμ. ISF-P/90/1-κγ από 14/06/2016 Απόφαση Χορήγησης της Δράσης «Στοχευμένες Δράσεις για την Αύξηση της Προστασίας των Εθνικά Χαρακτηρισμένων Ευρωπαϊκών Υποδομών Ζωτικής Σημασίας» στο Εθνικό Πρόγραμμα του Ευρωπαϊκού Ταμείου Εσωτερικής Ασφάλειας/Τομέας Αστυνομικής Συνεργασίας, β) με την υπ’ αριθμ. 79079 από 25/07/2016 απόφαση ένταξης στο πρόγραμμα Δημοσίων Επενδύσεων (ΠΔΕ) 2016 του υπ΄ αριθμ. 2016ΣΕ05020013 Έργου της ΣΑΕ 0502 με τίτλο «Στοχευμένες Δράσεις για την Αύξηση της Προστασίας των Εθνικά Χαρακτηρισμένων Ευρωπαϊκών Υποδομών Ζωτικής Σημασίας», γ) το υπ’  αριθμ. 1278 εγκεκριμένο Τεχνικό Δελτίο της Δράσης, δ) την υπ’ αριθμ. 1572 από 29-05-2016 απόφαση υλοποίησης με ιδία μέσα, ε)την απόφαση της 260ης συνεδρίασης του Δ.Σ. του ΚΕ.ΜΕ.Α., στ) την απόφαση της 268ης συνεδρίασης του Δ.Σ. του ΚΕ.ΜΕ.Α.  ζ) την απόφαση της 285ης συνεδρίασης του Δ.Σ. του ΚΕ.ΜΕ.Α., η) την απόφαση της 291ης συνεδρίασης του Δ.Σ. του ΚΕ.ΜΕ.Α., θ) την απόφαση της 296ης συνεδρίασης του Δ.Σ. του ΚΕ.ΜΕ.Α. ι) Την απόφαση της 300ης συνεδρίασης του Δ.Σ. του ΚΕ.ΜΕ.Α., ια) την απόφαση της 302ης συνεδρίασης του Δ.Σ. του ΚΕ.ΜΕ.Α., ιβ) την απόφαση της 305ης συνεδρίασης του Δ.Σ. του ΚΕ.ΜΕ.Α., ιγ) τον Ν. 2527/97 (άρθρο 8 ) και ιδ) με την Πράξη Υπουργικού Συμβουλίου 33/2006 (άρθρο 4 παρ. 1-κδ), προκηρύσσει την πλήρωση μίας (1) θέσης Επιστημονικού συνεργάτη ως Θεματικού Συντονιστή Συντονιστικού Κέντρου και θα απασχοληθεί έως και την ολοκλήρωσή της Δράσης, **ήτοι έως 15.10.2020**. Η συνολικής αμοιβή της θέσης ανέρχεται στο ποσό των 35.000,00 ευρώ. Η ελάχιστη φυσική παρουσία του συνεργάτη στο συντονιστικό κέντρο ορίζεται σε 3 τουλάχιστον ημέρες εβδομαδιαίως, τις ώρες λειτουργίας του ΚΕΜΕΑ.

Περιγραφή Αντικείμενου:

Αφορά τις εργασίες του Πακέτου Εργασίας 0: Διοίκηση και Συντονισμός έργου:

Ε0.3 Εσωτερική και εξωτερική αξιολόγηση του έργου. Η εσωτερική αξιολόγηση θα πραγματοποιηθεί με τη συμπλήρωση ποιοτικών και ποσοτικών ερωτηματολογίων από τους εμπλεκομένους από τις ομάδες στόχο. Η εξωτερική αξιολόγηση θα πραγματοποιηθεί από εξωτερικό αξιολογητή για την επιλογή του οποίου θα υπάρξει ειδική πρόσκληση ενδιαφέροντος.

Αφορά τις εργασίες του Πακέτου Εργασίας 3: Συντονιστικό Κέντρο προστασίας Ε.Υ.Ζ.Σ.:

Ε3.1 Δημιουργία Συντονιστικού Κέντρου προστασίας Ε.Υ.Ζ.Σ., με την προμήθεια servers και κατάλληλου λογισμικού (χαρτογράφησης – GIS) για την εκτίμηση και αποτύπωση κινδύνων και απειλών σε εγκαταστάσεις του ΚΕ.ΜΕ.Α..

 Ε3.2 Τρισδιάστατοι Χάρτες επικινδυνότητας Ε.Υ.Ζ.Σ. με 3-D χαρτογραφικό υπόβαθρο πολύ υψηλής ανάλυσης στους οποίους αποτυπώνονται επεξεργασμένα δεδομένα από διαφορετικά μέσα όπως για παράδειγμα μη-επανδρωμένα μέσα, lidars και δορυφόροι.

Ε3.3 Εθνική πλατφόρμα Ε.Υ.Ζ.Σ. για την ανταλλαγή βέλτιστων πρακτικών και αναφορά περιστατικών. Η πλατφόρμα θα είναι πλήρως διασυνδεδεμένη με Ευρωπαϊκά πρότυπα (CIWIN & ERNCIP) και θα περιέχει πληροφοριακό υλικό για τους λειτουργούς και διαχειριστές ασφάλειας των υποδομών, πλατφόρμα ανταλλαγής συμβάντων, εκτίμηση επικινδυνότητας διασυνδεδεμένων υποδομών.

**ΠΡΟΫΠΟΘΕΣΕΙΣ ΣΥΜΜΕΤΟΧΉΣ**

Ο Θεματικός Συντονιστής Συντονιστικού κέντρου της Δράσης απαιτείται να έχει τα παρακάτω προσόντα:

**(Α) Υποχρεωτικά**

-Κατοχή προπτυχιακού και/ή μεταπτυχιακού τίτλου σπουδών σε σχετικό ως προς τη δράση ή /και σχετικά με τα καθήκοντά του αντικείμενο.

-Ερευνητική, μελετητική και/ή συγγραφική δραστηριότητα σε συναφή με τη δράση πεδία.

-Αποδεδειγμένη εμπειρία συμμετοχής σε δράσεις έρευνας & μελετών και αξιοποίησης νέων τεχνολογιών αποτύπωσης δεδομένων, συστημάτων συλλογής πληροφοριών, γεωγραφικών συστημάτων πληροφοριών, υπολογιστικών εφαρμογών κ.α. τουλάχιστον κατά την τελευταία δεκαετία.

-Αποδεδειγμένη εμπειρία στη διαχείριση συγχρηματοδοτούμενων έργων και/ή στη διοίκηση ανθρώπινου δυναμικού, στον ιδιωτικό ή/και στον δημόσιο τομέα, σε τομείς πληροφοριακών συστημάτων και νέων τεχνολογιών, κατά την τελευταία δεκαετία.

-Προηγούμενη εμπειρία στο συντονισμό ερευνητικών έργων, ερευνητικών εργαστηρίων και/ή παρατηρητηρίων και κέντρων συλλογής και επεξεργασίας δεδομένων.

-Άριστη γνώση εξειδικευμένων πληροφοριακών συστημάτων και λήψης αποφάσεων.

-Ελληνική ως μητρική γλώσσα.

**ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ**

Οι ενδιαφερόμενοι που επιθυμούν να συμμετάσχουν στη διαδικασία επιλογής καλούνται να υποβάλουν **έως και 05 Ιανουαρίου 2018** στην διεύθυνση ηλεκτρονικού ταχυδρομείου **cip@kemea-research.gr** τα κάτωθι:

1. Αίτηση, σύμφωνα με το **Υπόδειγμα Αίτησης Συνεργάτη**.

2. Συνοπτικό βιογραφικό σημείωμα (έως 3 σελίδες), συνοδευόμενο από αντίγραφα των βασικών δικαιολογητικών.

3. Ευδιάκριτα φωτοαντίγραφα βεβαιώσεων σπουδών (πτυχία, μεταπτυχιακά, κ.λπ.) και προϋπηρεσίας

Σημειώνεται ότι τα αντίγραφα των δικαιολογητικών μπορούν να κατατεθούν και σε έντυπη μορφή έως και την καταληκτική ημερομηνία υποβολής κατόπιν τηλεφωνικής επικοινωνίας με τον κ Πρασσάκη Δημήτριο τις εργάσιμες ημέρες και ώρες 13.00-15.00, στο τηλέφωνο 2107710805 (εσωτ. 373).

Μετά το πέρας της διαδικασίας αξιολόγησης, οι υποψήφιοι θα ενημερωθούν για τα αποτελέσματά της μέσω μηνύματος ηλεκτρονικού ταχυδρομείου, στην ηλεκτρονική διεύθυνση που θα αναγράφεται στην αίτησή τους.

Για σχετικές πληροφορίες οι ενδιαφερόμενοι μπορούν να επικοινωνούν με τον κ Πρασσάκη Δημήτριο, οικονομικό υπεύθυνο της δράσης, τις εργάσιμες ημέρες μέχρι και τη λήξη της προθεσμίας υποβολής, και ώρες 13.00-15.00, στο τηλέφωνο 2107710805 (εσωτ. 373).